PressReader - Baba & Kleuter: 2018-06-01 - V& A swan­ger
Ek het pas uit­ge­vind ek is swan­ger. Ek is taam­lik fiks en draf om­trent d­rie keer per week so­wat 6 km op ’n slag. Is dit vei­lig om aan te hou draf en vir hoe lank nog? Moet ek lie­wer an­der oe­fe­ning doen en wat sal jy aan­be­veel?
As jy ge­sond is en ’n on­ge­kom­pli­seer­de swan­ger­skap het, is die ant­woord ja – dis steeds vei­lig om te draf ter­wyl jy swan­ger is. Stap, draf, stil­staan­de fiets­ry, jo­ga en swem is al­les vei­lig.
Jy kan in die eer­ste, twee­de en der­de tri­mes­ter draf mits jy geen kom­pli­ka­sies het nie. Wees net ver­sig­tig en luis­ter na jou lig­gaam. As jy voor jou swan­ger­skap ge­draf en ge­oe­fen het, is dit ge­woon­lik vei­lig om teen jou nor­ma­le pas voort te gaan so lank as wat dit vir jou ge­mak­lik voel.
Dis min­der vei­lig om eers te be­gin draf wan­neer jy reeds swan­ger is, want jou lig­gaam is nie daar­aan ge­woond nie en ook nie ge­kon­di­si­o­neer vir dié soort im­pak nie.
As oe­fe­ning vir jou ’n nuut­jie is, moet jy sta­dig be­gin. Warm eers 10 mi­nu­te op deur te strek en sta­dig te stap, draf dan so­wat vyf mi­nu­te teen ’n sta­di­ge en ge­mak­li­ke pas en koel dan af deur nog 10 mi­nu­te te stap.
As jou lyf nie te seer is nie en jy vir meer ge­reed voel, kan jy jou pas ge­lei­de­lik ver­snel of el­ke week jou af­stand ef­fens ver­meer­der.
Die aan­be­vo­le doel­wit vir swan­ger vroue is min­stens 20 tot 30 mi­nu­te ma­ti­ge oe­fe­ning d­rie tot vier dae per week.
Dis be­lang­rik om die vol­gen­de in ge­dag­te te hou ter­wyl jy oe­fen:
• D­rink ge­noeg wa­ter voor, ty­dens en ná jou draf­ses­sie.
• Bly koel deur nie te oe­fen as dit te warm of be­dom­pig bui­te is nie. Swan­ger vroue is ge­neig om vin­ni­ger warm te kry en te oor­ver­hit.
• Be­skerm jou vel en s­meer ’n son­skerm aan as jy bui­te gaan oe­fen.
• Oe­fen teen so ’n pas dat jy reg­deur jou oe­fen­ses­sie ’n ge­sprek kan voer.
• Dra be­hoor­li­ke tek­kies en ’n bra wat goed on­der­steun.
• Luis­ter na jou lig­gaam en hou da­de­lik op oe­fen as jy e­ni­ge van die vol­gen­de simp­to­me er­vaar: dui­se­lig­heid, pyn in die bors­kas, kon­trak­sies, va­gi­na­le bloe­ding of hoofpyn.